România rămâne campioana europeană a juniorilor la sabie masculin echipe
Echipa masculină de sabie juniori a României a cucerit joi, la Napoli, titlul european al probei, după ce a învins în finală echipa Franţei. România îşi păstrează astfel titlul european obţinut anul trecut, transmite News.ro.
România a învins în optimile concursului echipa Ţărilor de Jos, cu 45-12. În sferturi, România s-a impus cu 45-27 în faţa echipei Germaniei, iar în semifinale, tricolorii au dispus cu 45-28 de Spania. Finala i-a adus echipei noastre o înfruntare cu echipa Franţei. România s-a impus cu 45-36 şi a câştigat titlul european pentru a doua oară consecutiv, după cel cucerit la Tallinn, în anul 2023.
Echipa României a evoluat în componenţa Casian Cîdu, Vlad Covaliu, Mihnea Enache, Radu Niţu, antrenor fiind Alin Badea.
La Campionatele Europene de Scrimă pentru cadeţi şi juniori de la Napoli, România a câştigat două medalii. Aurul de la sabie masculin echipe juniori şi o medalie de bronz la sabie feminin junioare, prin Amalia Covaliu.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank